**Ministru kabineta noteikumu**

**“Grozījumi Ministru kabineta 2016. gada 21. jūnija noteikumos Nr. 403 „Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu “Grozījumi Ministru kabineta 2016. gada 21. jūnija noteikumos Nr. 403 „Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” projekts (turpmāk – Noteikumu projekts) paredz specifiskā atbalsta mērķa 5.3.1. “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” (turpmāk – SAM 5.3.1.) ietvaros atbalstīt ceturtās atlases kārtas izsludināšanu ar Kohēzijas fonda (turpmāk – KF) finansējumu 1 620 000 *euro*, lai attīstītu sabiedrisko ūdenssaimniecības pakalpojumu izmantošanu un veicinātu Ministru kabineta 2002. gada 22. janvāra noteikumu Nr.34 “Noteikumi par piesārņojošo vielu emisiju ūdenī” prasību izpildi. Noteikumu projekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pamatojoties uz:1. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktu.
2. Partnerības līgumu Eiropas Savienības investīciju fondu 2014.-2020.gada plānošanas periodam;
3. Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmu „Izaugsme un nodarbinātība” (turpmāk – Darbības programma);
4. 2019. gada 11. oktobra MK sēdes protokola Nr. 47 3.§ (turpmāk – MK protokols Nr. 47) „*Informatīvais ziņojums "Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”* (turpmāk – Informatīvais ziņojums) 9. punktu, kas paredz atbalstīt Informatīvā ziņojuma 1. pielikumā “Snieguma rezerves finansējuma un finansējuma atlikumu novirzīšanas priekšlikumi” piedāvāto risinājumu Eiropas Savienības (turpmāk – ES) fondu finansējuma atlikumu izmantošanai,

lai nodrošinātu ES fondu 2014. - 2020.gada plānošanas perioda projektu ieviešanu ūdenssaimniecības jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Informatīvā ziņojuma 1. pielikumā “Snieguma rezerves finansējuma un finansējuma atlikumu novirzīšanas priekšlikumi” noteiktajam un MK protokola Nr. 47 9.punktam Vides aizsardzības un reģionālās attīstības ministrija (turpmāk –VARAM) ir tiesīga sniegt priekšlikumus par KF finansējuma izmantošanu atbilstoši aktuālajām nozares vajadzībām.*Finansējuma atlikumu**izmantošanas nepieciešamība un nosacījumi ceturtās atlases kārtas īstenošanai*Atbilstoši 2016. gada 21. jūnija noteikumiem Nr.403 “Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi” (turpmāk – MK noteikumi Nr.403) SAM 5.3.1. ietvaros notiek projektu iesniegumu pirmās, otrās un trešās atlases kārtas īstenošana vai monitoringa perioda uzraudzība. MK noteikumi Nr.403 nosaka specifiskā atbalsta ieviešanu ierobežotas projektu iesniegumu atlases veidā četrās atlases kārtās.Šobrīd ir noteikts pirmajai, otrajai un trešajai atlases kārtai pieejamais finansējums un notekūdeņu centralizēto savākšanas pakalpojuma aglomerāciju[[1]](#footnote-1) saraksts, norādot attiecīgai aglomerācijai maksimāli pieejamo KF līdzfinansējuma apjomu un projektā sasniedzamo uzraudzības rādītāju vērtību.Noteikumu projektā pirmās, otrās, trešās un ceturtās atlases kārtas projektiem netiek mainīti ieviešanas nosacījumi.Noteikumu projekts nosaka ceturtās atlases kārtas īstenošanu ūdenssaimniecības aglomerācijā ar cilvēkekvivalentu lielāku par 100 000, atbalstu paredzot Rīgas aglomerācijai, kas ir lielākā aglomerācija Latvijā un kuras ar decentralizētajiem risinājumiem apkalpoto iedzīvotāju skaits (arī decentralizēto risinājumu radītā notekūdeņu slodze cilvēkekvivalentos) ir viena no vislielākajiem, kā arī aglomerāciju grupai ar cilvēkekvivalentu virs 100 000 Komunālo notekūdeņu direktīvas sasniegšanas termiņš bija iestājies visātrāk (2008. gada 31. decembrī). Veicot potenciālo finansējuma saņēmēju ūdenssaimniecības aglomerācijās ar cilvēkekvivalentu lielāku par 100 000 aptauju, VARAM, ievērojot investīciju izmaksu efektivitāti, rādītāju sniegumu (Rīgas aglomerācija spēj nodrošināt vislielāko papildu iznākuma rādītāju sniegumu - 900 iedzīvotājus), kā arī finansējuma saņēmēja gatavību, t.sk., administratīvo un finansiālo kapacitāti īstenot projektu, secinājusi, ka visracionālāk ir atbalstīt ieguldījumu veikšanu Rīgas notekūdeņu aglomerācijas teritorijā, jo SIA “Rīgas ūdens” ir uzsācis priekšdarbus būvniecības ieceres dokumentācijas izstrādes veikšanai un projektu īstenos ar samazinātu KF finansējuma likmi. Ievērojot to, ka aglomerācijai jau iepriekš ir sniegts atbalsts šī plānošana perioda ietvaros, KF finansējuma apmērs projektā tiek plānots, nepārsniedzot 65 procentus no plānotā kopējā attiecināmā finansējuma, un nacionālais finansējums, ko veido privātais un pašvaldību finansējums, ir vismaz 35 procentu apmērā no plānotā kopējā attiecināmā finansējuma apjoma.Lai Rīgas aglomerācijā samazinātu decentralizēto risinājumu lietojumu, 4.atlases kārtas ietvaros tiks veikta kanalizācijas tīklu paplašināšana Ziepniekkalna, Imantas un Teikas apkaimē. Pēc ceturtās kārtas projekta realizācijas papildu 900 iedzīvotājiem tiks nodrošināta centralizēto tīklu pieejamība un pieslēgumu izbūve. Tiks arī ievērots visās atlases kārtās noteiktais izmaksu efektivitātes nosacījums, ka plānotās kanalizācijas tīklu izmaksas nevar pārsniegt 300 *euro*/m un vienlaikus ne vairāk kā 5 000 *euro* uz vienu notekūdeņu tīklu paplašināšanas rezultātā pie sistēmās pieslēdzamās mājsaimniecības iedzīvotāju. Noteikumu projekts paredz precizēt pirmās un otrās atlases kārtu projektiem noteikto KF finansējuma apjomu un projektā sasniedzamo iznākuma rādītāju atbilstoši iesniegtajiem, noslēgtajiem līgumiem un to grozījumiem. Sabiedrisko ūdenssaimniecības pakalpojumu sniedzēji Viļānu un Īslīces aglomerācijās ir atteikušies no SAM 5.3.1. finansējuma, līdz ar to nav saņemti projektu iesniegumi, savukārt pārējos projektos ir veidojošies ietaupījumi projektu īstenošanas laikā vai ir izmantota MK noteikumi Nr.403 19.punktā noteiktā iespēja plānot mazākus projekta sasniedzamos iznākuma rādītājus, proporcionāli samazinot pieprasītā KF finansējuma apjomu.Noteikumu projekts paredz, ja pirmajai, otrajai, trešajai vai ceturtajai projektu iesniegumu atlases kārtai pieejamais KF finansējums netiek izlietots, atlikušo KF finansējumu var novirzīt jaunu projektu finansēšanai, organizējot piekto projektu iesniegumu atlases kārtu vai piešķirot šos līdzekļus kādam no jau apstiprinātajiem īstenošanā esošajiem projektiem jaunu atbalstāmo darbību veikšanai vai citiem vides jomas projektiem, organizējot piekto projektu iesniegumu atlases kārtu vai piešķirot šos līdzekļus kādam no jau apstiprinātajiem īstenošanā esošajiem projektiem jaunu atbalstāmo darbību veikšanai, vai citiem vides jomas projektiem.*Finansējums*Noteikumu projekts nosaka KF finansējumu 1 620 000 *euro* apjomā SAM 5.3.1. ceturtās projektu iesniegumu atlases kārtas īstenošanai (finansējuma apjoms precizēts atbilstoši SIA “Rīgas ūdens” aktuālajam investīciju pieprasījumam) Savukārt pirmās, otrās un ceturtās atlases kārtas KF finansējuma atlikums **4 029 427** *euro* apmērā (intervences kods 021) tiek novirzīts 5.2.1.2. specifiskā atbalsta mērķa pasākumam “Atkritumu pārstrādes veicināšana”, lai attīstītu sadzīves atkritumu apglabāšanas sabiedriskā pakalpojuma sniedzēju bioloģiski noārdāmo atkritumu pārstrādes iekārtu izveidi un varētu sasniegt Darbības programmā noteikto SAM 5.2.1rādītāju i.5.2.1.ak (CO17) “Atkritumu pārstrādes jaudas pieaugums” (intervences kods 017). Savukārt ceturtās kārtas projekta papildus samazinātais finansējums (kas salīdzinot ar sākotnēji plānoto sastāda 452 580 *euro*), no 5.3.1 SAM tiks novirzīts citam Kohēzijas fonda vides jomas specifiskajam atbalsta mērķim.*Sasniedzamie rezultāti*Noteikumu projekts, t.sk. tajos noteiktās prasības un paredzētā finansējuma pārdale pozitīvi ietekmēs Darbības programmā noteikto SAM 5.3.1. rādītāju i.5.3.1.ak (CO19) “Uzlaboto notekūdeņu attīrīšanas sistēmu apkalpoto iedzīvotāju skaita pieaugums”.Papildus tiks veicināta Komunālo notekūdeņu direktīvas prasību izpilde Rīgas notekūdeņu aglomerācijā, mazinot risku potenciālai pārkāpuma procedūrai.Sākotnējā iznākuma rādītāja vērtība tika noteikta 2013.gadā pēc visu notekūdeņu aglomerāciju aptaujas, tomēr atbilstoši samazinātajam KF finansējumam MK noteikumu Nr.403. 4.1.apakšpunktā noteiktā iznākuma rādītāja vērtība tika samazināta līdz 41 790 iedzīvotājiem. Papildinot projektu sarakstu ar jauno projektu un attiecīgi sasummējot pielikumos plānotās iznākumu rādītāju vērtības, kopsumma ir 38 900 iedzīvotāji, kas veido tikai 93,1% no plānotās vērtības. SAM 5.3.1. ceturtajā atlases kārtā plānotais projekts nodrošinās iznākuma rādītāja pieaugumu par 2,2 procentpunktiem, kas ir ļoti būtiski pie vispārējās iedzīvotāju skaita samazināšanās tendences.*Valsts atbalsta nosacījumu ievērošana*Ievērojot, ka valsts atbalsts MK noteikumu Nr. 403 ietvaros tiek sniegts vispārējas tautsaimnieciskas nozīmes pakalpojumu sniedzējiem, ievērojot Eiropas Komisijas 2011. gada 20. decembra lēmuma Nr. 2012/21/ES par Līguma par Eiropas Savienības darbību (turpmāk - EK lēmums Nr. 2012/21/ES) nosacījumus un pamatojoties uz noslēgtu pilnvarojuma aktu (vai aktiem) par vispārējas tautsaimnieciskas nozīmes pakalpojumu sniegšanu, MK noteikumi Nr. 403 paredz papildu nosacījumus, kas paredz, ka projekta iesniedzējs, iesniedzot projekta iesniegumu, iesniedz sadarbības iestādei vispārējas tautsaimnieciskas nozīmes pakalpojuma pilnvarojuma uzlicēja apliecinājumu, ka tas veiks EK lēmuma Nr.2012/21/ES 6. pantā noteikto pārmērīgas kompensācijas kontroli un pārskatīšanu, kā arī atlīdzības (kompensācijas) maksājumu pārmaksas novēršanu un atgūšanu, ievērojot Eiropas Komisijas lēmumā Nr. 2012/21/ES noteikto pārbaužu regularitāti, bet ne retāk kā reizi trijos gados, kā arī pilnvarojuma akta darbības perioda beigās. Vienlaikus Noteikumu projekts paredz papildu nosacījumu, ka finansējuma saņēmējam sadarbībā ar vispārējas tautsaimnieciskas nozīmes pakalpojuma pilnvarojuma uzlicēju ir jānodrošina EK lēmuma Nr.2012/21/ES 6. pantā noteiktās uzraudzības veikšanas faktu apliecinošas dokumentācijas saglabāšanu un pieejamību saskaņā ar EK lēmuma Nr. 2012/21/ES 8. pantā noteikto, tostarp pieejamību ES fondu un KF vadībā un kontrolē iesaistītajām iestādēm.Papildu noteikumu projekts paredz, ka finansējuma saņēmējs savā tīmekļvietnē (ja tāda izveidota) ievieto aktuālu informāciju par projekta īstenošanu ne retāk kā reizi sešos mēnešos nevis kā bija noteikts iepriekš - reizi trijos mēnešos, jo trīs mēneši ir pārāk īss laiks, lai lielajos būvniecības projektos, sevišķi iepirkumu vai nebūvniecības sezonā, būtu notikušas izmaiņas, par kurām informēt sabiedrību, turklāt šī noteikumu norma vienlaikus samazina slogu finansējuma saņēmējiem. |
| 3. | Projekta izstrādē iesaistītās institūcijas un publiskās personas kapitālsabiedrības | Noteikumu projektu sagatavoja VARAM sadarbībā ar potenciālo finansējuma saņēmēju SIA “Rīgas ūdens”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attiecas uz finansējuma saņēmēju, VARAM kā atbildīgo iestādi un Centrālo finanšu un līgumu aģentūru (turpmāk – CFLA) kā sadarbības iestādi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz pozitīvu ietekmi uz centralizēto ūdenssaimniecības pakalpojumu attīstību.Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 19 748 757  | -4 482 009  | 12 766 702  | 0 | 14 061 984  | 0  | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 19 748 757  | -4 482 009  | 12 766 702  | 0 | 14 061 984  | 0  | 0  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 19 797 924  | -4 482 009  | 12 889 576  | 0 | 14 061 984  | 0  | 0  |
| 2.1. valsts pamatbudžets | 19 797 924  | -4 482 009  | 12 889 576  | 0 | 14 061 984  | 0  | 0  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -49 167  | 0 | -122 874  | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | -49 167  | 0 | -122 874  | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Vidēja termiņa budžeta ietvaram tiek izmantota esfondi.lv tīmekļvietnē sadaļā “ES fondi 2014-2020”, “Ieviešana”, “Ieviešanas plāni un to izpilde”, “2020.gads” 2020.gada 10.janvārī sagatavotā un pieejamā CFLA gada prognoze 2020.gadam un nākamajiem gadiem. Tā kā sākotnēji SAM 5.3.1. KF finansējuma atlikums 4 482 009 *euro* bija iezīmēts SAM 5.3.1. ceturtās atlases kārtai, tad izmaiņas budžetā norādītas kā KF finansējuma atlikuma 4 482 009 *euro* samazinājums, salīdzinot ar vidēja termiņa budžeta ietvaru 2020. gadam. Noteikumu projekts nosaka SAM 5.3.1. ceturtās atlases kārtas īstenošanai Rīgas aglomerācijā KF līdzfinansējumu 1 620 000 *euro* apjomā, kas jau sākotnēji bija iekļauts SAM 5.3.1. ceturtās atlases kārtas ietvaros, līdz ar to nerada izmaiņas sākotnēji plānotajā budžetā. Papildu norādām, ka 2020.gadā plānota SAM 5.3.1. ceturtās atlases kārtas organizēšana, kā arī atbilstoši potenciālā projektu iesniedzēja iesūtītajam laika grafikam plānoti projektēšanas darbi, tad faktiskie izdevumi ceturtās kārtas projektam plānoti vienmērīgi, 2021.-2023. gadā ikgadēji apgūstot KF finansējumu 540 000 *euro* apmērā. Savukārt esošā budžetā 2020. un 2021.gadam norādītā ietekme uz pašvaldību budžetu atbilst Kohēzijas politikas fondu informācijas vadības sistēmā divu SAM 5.3.1. finansējuma saņēmēju, t.i. Carnikavas pašvaldības aģentūras “Carnikavas komunālserviss” un Balvu novada pašvaldības aģentūras “SAN-TEX” plānoto maksājumu pieprasījumu grafikā plānotajai pašvaldības finansējuma apguvei. Sākot no 2022.gada ietekmes uz pašvaldību budžetu nav, jo īstenošanā esošo un plānoto projektu finansējuma saņēmēji SAM 5.3.1. ietvaros ir komersanti, to finansējums tiek noteikts kā privātais finansējums, ko šajā tabulā neuzrāda. Attiecīgi Noteikumu projektā tiek precizēts arī SAM 5.3.1. kopējais finansējums un līdzfinansējums, aprēķinos par SAM 5.3.1. ceturto atlases kārtu piemērojot 65% KF likmi, kas ir maksimālā likme šajā atlases kārtā.  |
| 7. Amata vietu skaita izmaiņas | Nav |
| 8. Cita informācija | Paredzams, ka projekta aktivitāšu īstenošana varētu tikt pabeigta 2023.gadā un pēc projekta gala maksājuma veikšanas un faktiskās pabeigšanas, sākot ar 2024.gadu projektu rezultātu uzturēšanas izmaksas tiks segtas no privātā finansējuma līdzekļiem. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2011.gada 20.decembra lēmums Nr. 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.Komisijas 2004.gada 21. aprīļa regula (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2011.gada 20.decembra lēmums Nr. 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi;Komisijas 2004.gada 21. aprīļa regula (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Komisijas 2011.gada 20.decembra lēmums Nr. 2012/21/ES par Līguma par Eiropas Savienības darbību 106.panta 2.punkts  | MK noteikumu projekta 6. un 9.punkts. | Vienība tiek ieviesta pilnībā | Neparedz stingrākas prasības |
| Komisijas 2004.gada 21. aprīļa regula (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai | MK noteikumu projekta 9.punkts. | Vienība tiek ieviesta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes nodrošinātas Noteikumu projekta izstrādes un starpinstitūciju saskaņošanas procesa laikā. Saskaņā ar MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji bija aicināti līdzdarboties, rakstiski sniedzot viedokli par Noteikumu projektu tā izstrādes stadijā. Noteikumu projekts pirms tā izsludināšanas Valsts sekretāru sanāksmē 2020.gada 28.janvārī ir publicēts VARAM tīmekļvietnē un nosūtīts publicēšanai Valsts kancelejas tīmekļvietnē. Saņemti saskaņojumi no visām saskaņošanas procesā noteiktajām institūcijām. |
| 2. | Sabiedrības līdzdalība projekta izstrādē  | Sabiedrībai bija iespējas sniegt savu viedokli pēc Noteikumu projekta publicēšanas 2020.gada 28.janvārī VARAM un Valsts kancelejas tīmekļvietnēs, kā arī pēc tā izsludināšanas Valsts sekretāru sanāksmē.  |
| 3. | Sabiedrības līdzdalības rezultāti  | Nav.  |
| 4. | Cita informācija | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes regulā Nr.1303/2013 un normatīvajos aktos par Eiropas Savienības fondu publicitātes un vizuālās identitātes prasību nodrošināšanu. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM kā atbildīgā iestāde, CFLA kā sadarbības iestāde un sabiedrisko ūdenssaimniecības pakalpojumu sniedzējs SIA “Rīgas ūdens” kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Nav plānota jaunu institūciju izveide, esošu institūciju likvidācija vai reorganizācija. Noteikumu projektā ietvertajiem grozījumiem nav ietekmes uz pārvaldes funkcijām, institucionālo struktūru un institūcijas cilvēkresursiem, jo neparedz jaunu funkciju izpildi. |
| 3. | Cita informācija | Nav |

Vides aizsardzības un

reģionālās attīstības ministrs J. Pūce

I.Opermane, 66016745

Ilze.Opermane@varam.gov.lv

1. Aglomerācija ir zona, kurā iedzīvotāju skaits un/vai ekonomiskās aktivitātes ir pietiekami koncentrētas, lai tehniski un ekonomiski būtu pamatota notekūdeņu centralizēta savākšana un novadīšana uz notekūdeņu attīrīšanas iekārtām vai uz to galīgās novadīšanas vietu vidē. [↑](#footnote-ref-1)